Účtovná závierka k 31.12.2025		Verlag Dashöfer, vydavateľstvo, s.r.o.	IČ - 35730129
		DIČ - 2020251101
Poznámky Úč PODV 3 - 01
1. VŠEOBECNÉ INFORMÁCIE
Verlag Dashöfer,  vydavateľstvo,  s.r.o  (ďalej len „Spoločnosť”)  je spoločnosť s ručením obmedzeným,  ktorá bola založená dňa  02.07.1997. Dňa  23.10.1997  bola zapísaná do Obchodného registra vedenom na Okresnom súde Bratislava I, oddiel Sro, vložka 15765/B. Aktuálne je Spoločnosť zapísaná do Obchodného registra vedenom na Mestskom súde Bratislava III, oddiel Sro, vložka 15765/B. Spoločnosť sídli na Železničiarskej 13 v Bratislave, Slovenská republika, identifikačné číslo: 35 730 129.														

Hlavným predmetom činnosti je: 
1. vydavateľské činnosti v rozsahu voľnej živnosti,
2. kúpa tovaru za účelom jeho predaja,
3. školiaca činnosť v rozsahu voľnej živnosti,
4. automatizované spracovanie dát,
5. poskytovanie softwarov - predaj hotových programov na základe dohody s autorom,
6. poradenská činnosť v oblasti hardware a software,
7. výroba a predaj zvukových a zvukovo - obrazových záznamov so súhlasom autora,
8. činnosť podnikateľských, organizačných a ekonomických poradcov,
9. sprostredkovateľská činnosť v oblasti služieb,
10. počítačové služby.

Účtovná závierka Spoločnosti za predchádzajúce účtovné obdobie, t.j. k 31.12.2024 bola schválená valným zhromaždením Spoločnosti dňa 25.06.2025.

Účtovná závierka Spoločnosti k 31. decembru 2025 je zostavená ako riadna účtovná závierka podľa § 17, ods. 6 zákona NR SR č. 431/2002 Z. z. o účtovníctve (ďalej „zákon o účtovníctve“), za účtovné obdobie od 1. januára 2025 do 31. decembra 2025.


Informácie o počte zamestnancov:
	Názov položky
	Bežné účtovné obdobie
	Bezprostredne predchádzajúce účtovné obdobie

	Priemerný prepočítaný počet zamestnancov vrátane dohodárov
	51
	50

	          z toho bez dohodárov
	42
	41




Spoločnosť je materskou účtovnou jednotkou spoločnosti Verlag Dashöfer d.o.o. so sídlom Grge Tuškana 23, 
100 00 ZAGREB. Podľa § 22 ods. 10 zákona o účtovníctve Spoločnosť nemá povinnosť zostaviť konsolidovanú účtovnú závierku.

Materskou spoločnosťou účtovnej jednotky je DASHÖFER PRIVATHOLDING s.r.o. so sídlom Praha 6 - Vokovice, Evropská 423/178, PSČ 160 00. Majiteľmi materskej spoločnosti sú fyzické osoby. 

Materská účtovná jednotka DASHÖFER PRIVATHOLDING s.r.o., Praha 6 - Vokovice, Evropská 423/178, PSČ 
160 00  je oslobodená od povinnosti zostaviť konsolidovanú účtovnú závierku a konsolidovanú výročnú správu podľa § 22 zákona č. 563/1991 Sb. o účetnictví. 

Spoločnosť nemá organizačnú zložku v zahraničí.


2. INFORMÁCIE O ORGÁNOCH SPOLOČNOSTI
Spoločnosť neposkytuje žiadne záruky a iné zabezpečenia pre členov štatutárnych orgánov, neposkytuje žiadne pôžičky členom štatutárnych orgánov.
 

3. INFORMÁCIE O PRIJATÝCH POSTUPOCH

Účtovná závierka bola zostavená za predpokladu nepretržitého trvania jej činnosti (tzv. going concern).

Informácie o charaktere a účele transakcií, ktoré sa neuvádzajú v súvahe:
Informácie tohto charakteru sú uvedené v časti poznámok „Informácie o iných aktívach a iných pasívach”.

Účtovné zásady a metódy, ktoré Spoločnosť používala pri zostavení účtovnej závierky za rok 2025 a 2024 boli konzistentne aplikované a sú nasledovné:

a) Dlhodobý nehmotný majetok

Nakupovaný dlhodobý nehmotný majetok sa oceňuje v obstarávacích cenách, ktoré obsahujú cenu obstarania 
a náklady súvisiace s jeho obstaraním.

Odpisovanie

Dlhodobý nehmotný majetok, ktorého obstarávacia cena je vyššia ako 2 400 EUR a doba použiteľnosti je dlhšia ako jeden rok sa odpisuje do nákladov počas predpokladanej doby jeho používania a predpokladaného priebehu jeho opotrebenia. Odpisovať sa začína prvým dňom v mesiaci zaradenia dlhodobého majetku do používania. Drobný dlhodobý nehmotný majetok, ktorého obstarávacia cena (resp. vlastné náklady) je 2 400 EUR a nižšia, sa účtuje priamo do nákladov na účet 518 - Ostatné služby. Predpokladaná  doba používania, metóda odpisovania a odpisová sadzba sú  stanovené pre jednotlivé skupiny dlhodobého nehmotného majetku  nasledovne:

	
	Predpokladaná doba používania
	Ročná odpisová sadzba
	Metóda odpisovania

	Softvér
	4 roky
	25%
	lineárna



V prípade prechodného zníženia úžitkovej hodnoty dlhodobého nehmotného majetku sa tvorí opravná položka vo výške rozdielu jeho zistenej úžitkovej hodnoty a zostatkovej hodnoty.

b) Dlhodobý hmotný majetok

Nakupovaný dlhodobý hmotný majetok sa oceňuje v obstarávacích cenách, ktoré zahŕňajú cenu obstarania, náklady na dopravu, clo a ďalšie náklady súvisiace s obstaraním.

Náklady na technické zhodnotenie dlhodobého hmotného majetku zvyšujú jeho obstarávaciu cenu. Opravy a údržba sa účtujú do nákladov.

Odpisovanie

Dlhodobý hmotný majetok, ktorého obstarávacia cena je vyššia ako 1 700 EUR  sa odpisuje do nákladov počas predpokladanej doby jeho používania a predpokladaného priebehu jeho opotrebenia. Odpisovať sa začína prvým dňom v mesiaci zaradenia dlhodobého majetku do používania. Drobný dlhodobý hmotný majetok, ktorého obstarávacia cena (resp. vlastné náklady) je 1 700 EUR a nižšia, sa účtuje priamo do nákladov na účet 
501 - Spotreba materiálu, ale okrem nosičov, ktoré sa zaraďujú do majetku a odpisujú počas doby predplatného aj keď je ich obstarávacia cena menej ako 1 700 EUR.
Predpokladaná doba používania, metóda odpisovania a odpisová sadzba sú stanovené pre jednotlivé skupiny dlhodobého hmotného majetku nasledovne:

	
	Predpokladaná doba používania
	Ročná odpisová sadzba
	Metóda odpisovania

	Stroje, prístroje a zariadenia
	4 až 12 rokov
	8,3% až 25%
	lineárna

	Nosiče
	doba predplatného
	v závislosti od dĺžky predplatného
	lineárna



V prípade prechodného zníženia úžitkovej hodnoty dlhodobého hmotného majetku sa tvorí opravná položka vo výške rozdielu jeho zistenej úžitkovej hodnoty a zostatkovej hodnoty.

c)      Dlhodobý finančný majetok 

Spoločnosť vykazuje na účte „061 – Podielové cenné papiere a podiely v dcérskej účtovnej jednotke“ 100%-ný podiel v  dcérskej spoločnosti Verlag Dashöfer d.o.o., ku ktorému bola vytvorená 100%-ná opravná položka z dôvodu záporného vlastného imania dcérskej účtovnej jednotky. 

Spoločnosť vykazuje na účte „063 - Realizovateľné cenné papiere a podiely“  cenné papiere, ktoré boli k 31.12.2025 ocenené reálnou hodnotou podľa zákona o účtovníctve. Rozdiel z precenenia cenných papierov k 31.12.2025 bol zaúčtovaný prostredníctvom účtov vlastného imania na účte „414 – Oceňovacie rozdiely z precenenia majetku a záväzkov“.

Pôžička vykázaná na účte „067 - Ostatné pôžičky“ bola k 31.12.2025 ocenená menovitou hodnotou.

d) Krátkodobý finančný majetok a finančné účty

Finančné účty tvoria ceniny, peniaze v hotovosti a na bankových účtoch. Oceňujú sa menovitou hodnotou. Zníženie hodnoty sa vyjadruje tvorbou opravnej položky.

e) Zásoby

Nakupované zásoby sú ocenené obstarávacími cenami s použitím pevných cien a oceňovacích rozdielov. Obstarávacia cena zásob zahŕňa cenu obstarania a náklady súvisiace s ich obstaraním (náklady na prepravu, clo, provízie, atď.). Prijaté zľavy, diskonty, rabaty znižujú obstarávaciu cenu zásob. Úbytok nakupovaných zásob sa oceňuje pevnými cenami, pričom oceňovacie rozdiely Spoločnosť rozpúšťa do nákladov pri materiáli mesačne 
a pri tovare štvrťročne.

Zásoby vytvorené vlastnou činnosťou sa oceňujú vlastnými nákladmi. Vlastné náklady zahŕňajú priame materiálové a mzdové náklady a nepriame výrobné náklady. Súčasťou vlastných nákladov nie sú úroky z cudzích zdrojov.

V prípade prechodného zníženia úžitkovej hodnoty zásob sa tvorí opravná položka.

f) Pohľadávky

Pohľadávky sa pri ich vzniku oceňujú menovitou hodnotou. Toto ocenenie sa znižuje o pochybné a nevymožiteľné pohľadávky formou tvorby opravnej položky.

g) Náklady budúcich období a príjmy budúcich období

Náklady budúcich období a príjmy budúcich období sa oceňujú ich menovitou hodnotou, pričom sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

h) Záväzky

Záväzky sa pri ich vzniku oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i) Rezervy 

Rezervy sú záväzky s neurčitým časovým vymedzením alebo výškou, tvoria sa na krytie známych rizík alebo strát z podnikania. Oceňujú sa v očakávanej výške záväzku.

Rezervy na nevyfakturované dodávky a služby boli tvorené na základe platných zmlúv.

Spoločnosť v roku 2025 tvorila krátkodobú rezervu na nevyčerpané dovolenky – predpoklad použitia v roku 2026. Rezerva na nevyčerpané dovolenky sa vypočíta podľa počtu dní nevyčerpanej dovolenky a priemernej mzdy zamestnanca za IV. štvrťrok bežného účtovného obdobia. 

Dlhodobá rezerva na odchodné bola vypočítaná s použitím metód poistnej matematiky a bude použitá postupne v nasledujúcich rokoch podľa odchodu pracovníkov do dôchodku. Rezerva na odchodné, ktorej predpokladaná doba použitia je v roku 2026 je vykázaná ako krátkodobá.


j) Výdavky budúcich období a výnosy budúcich období

Výdavky budúcich období a výnosy budúcich období sa oceňujú ich menovitou hodnotou, pričom sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

k) Vlastné imanie

Vlastné imanie sa skladá zo základného imania, kapitálových fondov, zákonného rezervného fondu, oceňovacích rozdielov z precenenia majetku a záväzkov, výsledku hospodárenia minulých období a výsledku hospodárenia v schvaľovacom konaní.

Základné imanie Spoločnosti sa vykazuje vo výške zapísanej v obchodnom registri okresného súdu.

Spoločnosť vytvára rezervný fond v súlade s § 124 ods. 1 Obchodného zákonníka. Zákonný rezervný fond Spoločnosti dosahuje zákonom požadovanú výšku.

l) Transakcie v cudzích menách

Majetok a záväzky vyjadrené v cudzej mene sa ku dňu uskutočnenia účtovného prípadu prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu.

Majetok a záväzky vyjadrené v cudzej mene (okrem prijatých a poskytnutých preddavkov) sa ku dňu, ku ktorému sa zostavuje účtovná závierka, prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň, ku ktorému sa zostavuje účtovná závierka, a účtujú sa s vplyvom na výsledok hospodárenia.

Prijaté a poskytnuté preddavky v cudzej mene prostredníctvom účtu vedeného v tejto cudzej mene sa prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu. Ku dňu, ku ktorému sa zostavuje účtovná závierka, sa na menu euro už neprepočítavajú.

Kúpa a predaj cudzej meny sa prepočítava na euro kurzom, za ktorý boli tieto hodnoty nakúpené alebo predané.

m) Výnosy

Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.). Tržby sú účtované ku dňu splnenia dodávky alebo služby.

n) Daň z príjmu

Náklad na daň z príjmov sa počíta pomocou platnej daňovej sadzby z účtovného zisku upraveného o trvalé alebo dočasne daňovo neuznateľné náklady a nezdaňované výnosy. Odložené dane (odložená daňová pohľadávka a odložený daňový záväzok)  sa vzťahujú na:
· dočasné rozdiely medzi účtovnou hodnotou majetku a účtovnou hodnotou záväzkov vykázanou v súvahe a ich daňovou základňou,
· možnosti umorovať daňovú stratu v budúcnosti, pod ktorou sa rozumie možnosť odpočítať daňovú stratu od základu dane v budúcnosti,
· možnosť previesť nevyužité daňové odpočty a iné daňové nároky do budúcich období.

O odloženom daňovom záväzku účtuje Spoločnosť vždy, o pohľadávke účtuje, ak je realizovateľná.

Pri výpočte odloženej daňovej pohľadávky a odloženého daňového záväzku sa použije sadzba dane z príjmov, ktorá bude platiť v tom období, v ktorom bude odložená daňová pohľadávka uplatnená alebo odložený daňový záväzok vyrovnaný. Ak táto sadzba dane z príjmov nie je známa, použije sa sadzba dane z príjmov platná v nasledujúcom účtovnom období.
[bookmark: _GoBack]
Opravy významných chýb minulých účtovných období účtované v bežnom účtovnom období	

V aktuálnom účtovnom období Spoločnosť nevykonala žiadne opravy významných chýb minulých účtovných období.

4. INFORMÁCIE, KTORÉ VYSVETĽUJÚ A DOPĹŇAJÚ POLOŽKY SÚVAHY A VÝKAZU ZISKOV A STRÁT

Informácie o kapitálových fondoch

Spoločnosť nevytvorila v bežnom účtovnom období Kapitálový fond z príspevkov podľa §123 ods.2 a §217a Obchodného zákonníka v znení neskorších predpisov.

Záväzky

Spoločnosť nevykazuje v roku 2025 žiadne záväzky so zostatkovou dobou splatnosti nad 5 rokov.

5. INFORMÁCIE O INÝCH AKTÍVACH A INÝCH PASÍVACH

V zmysle Zákona o správe daní a poplatkov a ostatných zákonov z oblasti daňového práva môžu byť v Spoločnosti vykonané kontroly daňových priznaní spätne za obdobie 5 rokov. V dôsledku toho sú k 31.12.2025 daňové priznania Spoločnosti za roky 2020 až 2024 otvorené a môžu sa stať predmetom kontroly. K uzávierkovému dňu Spoločnosť nevie stanoviť dopad prípadných kontrol na finančné povinnosti Spoločnosti. 

Najatý majetok 
Spoločnosť má v nájme kancelárske, skladové a parkovacie priestory v Bratislave, Železničiarska 13, prenajímateľ spoločnosť KOPAKA s.r.o., mesačné nájomné 3.348,64 EUR za skladové a kancelárske priestory, mesačné nájomné za parkovacie priestory 100 EUR a prevádzkové náklady a energie  2.616,64 EUR. 

Ostatné finančné povinnosti 
Náklady vyplývajúce  z  uzatvorených  nájomných  zmlúv  pre  nasledujúce  účtovné  obdobie Spoločnosť predpokladá vo výške 72.783,36 EUR.

6. UDALOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA

Po 31.12.2025 nenastali žiadne skutočnosti, ktoré by mali významný vplyv na verné zobrazenie skutočností uvádzaných v tejto účtovnej závierke.

